Nafarroako Parlamentuko Mahaiak, 2018ko otsailaren 5ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Bakartxo Ruiz Jaso andreak aurkeztutako gaurkotsun handiko galdera, Nafarroako Unibertsitate Publikoan Medikuntzako gradua ezartzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2018ko otsailaren 5ean

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioari atxikitako foru parlamentari Bakartxo Ruiz Jasok, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak Osoko Bilkuran ahoz erantzun dezan:

Azken hilabeteotan bai Osasuneko kontseilariak bai Hezkuntzako kontseilariak ere erantzuna eman diete hainbat talde parlamentariok NUPen Medikuntza Gradua ezartzeko aukerari buruz egindako galderei. Jendaurrera atera da Nafarroako Gobernuaren borondatea aipatu helburuaren aldeko urratsak egiteko, eta jakinarazi zaigu lantalde bat eratu dela, eta horrek eginen dituen azterlanak ere bai.

Berriki jakin dugu, gainera, NUPek lehiaketa publikora atera duela Medikuntza Gradua ezartzeko bideragarritasunaren gaineko azterlan bat.

Zein da Gobernuaren aurreikuspena prozesuaren faseak direla-eta, esate baterako, bideragarritasun plana prestatzea, ikasketa plana prestatzea, proiektuaren onespena unibertsitate zein erakunde arloan, eta, azkenik Medikuntza Graduaren ezarpena?

Iruñean, 2018ko otsailaren 1ean

Foru parlamentaria: Bakartxo Ruiz Jaso